

**Povabilo k sodelovanju na javnem natečaju**

**Regionalna nagrada za najboljše izdelke iz lokalnega lesa**

**na območju Alp**

**Inovativne in ustvarjalne rešitve**

**za stavbe & urbano pohištvo iz lokalnega lesa in manj ogljičnega odtisa**

BSC Kranj vas vabi na regionalni natečaj v okviru projekta CaSCo, ki v okviru programa EU za Alpski prostor želi spodbuditi uspešno delovanje gozdno-lesnih verig za inovativne in nizkoogljične izdelke iz lokalnega lesa. Z natečajem želimo **izbrati, nagraditi ter javno predstaviti in promovirati** **inovativne in ustvarjalne lesene objekte/konstrukcije ter notranje in urbano pohištvo iz lokalnega lesa**, ki so bili izvedeni ali kupljeni s strani javnih ali zasebnih organizacij oz. podjetij. Urbano pohištvo vključuje lesene konstrukcije, kot so zgradbe, parkirne klopi, avtobusne postaje, itd.

Natečaj poteka poleg Gorenjske še v 6 partnerskih regijah projekta CaSCo v 4 državah, iz vsake države pa bo izbran in izpostavljen po en zmagovalec iz vsake kategorije (javni, zasebni), določene promocije pa bodo deležni tudi vsi ožje nominirani izdelki oz. njihovi nosilci.

**Sodelovanje za udeležence tako pomeni možnost za predstavljanje v širšem Alpskem prostoru, pa tudi spoznavanje in navezovanja sodelovanja s partnerji iz uspešnih ''lesnih'' regij ter izmenjavo mnenj, znanj in izkušenj.**

Pri tem so podani naslednji pogoji za lesne objekte oz. izdelke

* Regionalni les je les, kateri izhaja iz regije in se prevaža v kratkih razdaljah v celotni predelovalni verigi. Izhajati mora iz trajnostno upravljanih gozdov (primerljivo z oznako Modri Angel – eko (Blue Angel);
* Transportne razdalje lesa med celotnim procesom vrednotenja imajo pomembno vlogo, ker manjše transportne razdalje povzročajo nižje emisije CO2.
* Regionalno poreklo uporabljenega lesa tekom proizvodnega postopka izdelka je potrebno izkazati s ustreznim dokazilom/potrdilom.

Merila za izbor najboljših lesenih izdelkov:

* **Zmagovalci bodo izbrani na podlagi prenosljivosti, inovativnosti in prihrankov CO2 v celotni vrednostni verigi lesnega projekta;**
* **Javni natečaj ne poteka v celotnem Alpskem območju, temveč se osredotoča samo na območja projekta CaSCo (glejte izbrane regije v podatkih o razpisu);**
* **Rok za oddajo prijavnice je 31.7.2018.** Po dnevu zaprtja javnega natečaja bo vse veljavne prijavnice ocenila nacionalna komisija, ki bo izbrala zmagovalni projekt v obeh kategorijah (javne institucije in zasebne institucije);
* Zmagovalci bodo **povabljeni na mednarodno slovesno podelitev, ki bo potekala na letnem forumu EUSALP (EU Strategija za alpsko regijo)** v Innsbrucku 21. in 22. novembra 2018, kjer bodo prejeli nagrado (vsi stroški bodo pokriti). Vsi zmagovalci bodo promovirani tudi v medijih in preko promocijske brošure projekta.

**Ekipa projekta CaSCo v Sloveniji vam bo z veseljem pomagala pri prijavi oz. izpolnjevanju prijavnega obrazca.**



Odgovorni za vsebino tega prijavnega obrazca so avtorji. Obrazec ne odraža mnenja Evropske unije. Evropska komisija ni odgovorna za morebitno uporabo informacij, ki jih vsebuje.